**«Αγόρια και Κορίτσια»… Φοίβος Δεληβοριάς**

Κ: Τα αγόρια είναι πίθηκοι, δεν πλένονται ποτέ

Α: Τα κορίτσια είναι μαϊμούδες, όλο μακιγιάρονται

Κ: Τα αγόρια μυξοκλαίνε όταν χάσει η ομάδα

Α: Τα κορίτσια κλαίνε έτσι κι αλλιώς όλη την εβδομάδα.

Μαζί: Έλα!

Κ: Τα αγόρια είναι μαμάκηδες, πισωφουστανατζήδες

Α: Τα κορίτσια είναι στρίγγλες και πατάνε όλο τσιρίδες

Κ: Τα αγόρια αν δεν νικήσουνε δεν μπαίνουν σε παιχνίδι

Α: Τα κορίτσια σε προδίδουνε για ένα δαχτυλίδι.

Μ: Φύγε!

Κ: Τα αγόρια βγάζουν κάλτσες και ψοφάνε τα ποντίκια

Α: Τα κορίτσια μπογιατίζονται για δυο μικρά μπιμπίκια

Κ: Τα αγόρια εκστασιάζονται με ψευτογκατζετάκια

Α: Τα κορίτσια βάζουν ρούχα σε σκυλάκια και γατάκια

Μ: Έλα!

**Κορίτσια:**

Το ‘ριξες και πάλι απόψε το φαρμάκι σου

κι έκανες ξανά να κλαίει το κοριτσάκι σου!

 **(χ2)**

**Αγόρια:**

Αχ, βρε παλιομισοφόρια

τι τραβάν για σας τα αγόρια **(χ4)**

τι τραβάν για σας τα αγόρια

Α: Κι όμως είναι τόσο ωραίο το ότι δεν είμαστε ίδια

σκέψου βαρετή που θα ‘ταν η ζωή χωρίς παιχνίδια.

Κ: Και το πιο καλό παιχνίδι είναι εκείνο που αγνοείς

που ‘χει δύσκολους κανόνες κι αν νικήσεις θα χαθείς!

Α: Πώς μ’ αρέσουν τα κορίτσια

Κ: πώς αρέσουνε τα αγόρια!

Α: Πώς μ’ αρέσει που γκρινιάζεις

Κ: πώς μ’ αρέσει που βρωμάς

Μ: ό,τι και να λες το ξέρω

πως στο βάθος μ’ αγαπάς